《樊夫人上升词》
宋代·谢翱

石蚝粘窗秋见海，山鸡夜啼弄毛彩。王孙吹笙导夫人，青发凌风素霞在。

雨尘离地白浩浩，河西种星榆树老。海桑童童日出归，衣湿上池洗头草。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。